Distriktsplan for reinbeitedistrikt

Planperiode –

Vedtatt av distriktsstyret [dato]

(Basert på Fylkesmannen i Troms sin versjon av 2016/2019)

Her kan bilde/kart settes inn

Innholdsfortegnelse

[1. Generell del – innledning 4](#_Toc89435090)

[1.1 Reindriftas rettsgrunnlag 4](#_Toc89435091)

[1.2 Reindrift og ekspropriasjon 5](#_Toc89435092)

[1.3 Reindrift og naturmangfoldloven 6](#_Toc89435093)

[1.4 Plan- og bygningsloven og reindrift 6](#_Toc89435094)

[1.5 Reindrift og konsekvensutredninger 6](#_Toc89435095)

[1.6 Reinens behov og arealinngrep 7](#_Toc89435096)

[1.7 Reindrifta og klimaendringer 8](#_Toc89435097)

[1.8 Reindrifta - en viktig forvalter av norsk natur, samisk språk og kultur 9](#_Toc89435098)

[1.9 Kommunikasjon og medvirkning 9](#_Toc89435099)

[2. Beskrivelse av reinbeitedistriktet 12](#_Toc89435100)

[2.1 Administrative forhold og organisering 12](#_Toc89435101)

[2.1.1 Beliggenhet, beitetider mm 12](#_Toc89435102)

[2.1.2 Administrasjon av distriktet 12](#_Toc89435103)

[2.1.3 Distriktets organisering 12](#_Toc89435104)

[2.1.4 Arbeidstopper i distriktet 13](#_Toc89435105)

[2.2 Gjerder, hytter og anlegg 13](#_Toc89435106)

[2.2.1 Merke- skille- og slakteanlegg 13](#_Toc89435107)

[2.2.2 Sperregjerder 13](#_Toc89435108)

[2.2.3 Gjeterhytter 13](#_Toc89435109)

[2.2.4 Gjerder, hytter og anlegg under planlegging 13](#_Toc89435110)

[2.3 Beite- og driftsforhold i distriktet 13](#_Toc89435111)

[2.3.1 Vårvinter/vårbeitene 14](#_Toc89435112)

[2.3.2 Kalvingslandet 14](#_Toc89435113)

[2.3.3 Sommerbeitene 14](#_Toc89435114)

[2.3.4 Kalvemerking 14](#_Toc89435115)

[2.3.5 Høstbeitene 14](#_Toc89435116)

[2.3.6 Parringsområder 14](#_Toc89435117)

[2.3.7 Høstvinterbeite 14](#_Toc89435118)

[2.3.8 Vinterbeitene 14](#_Toc89435119)

[2.3.9 Flytt- og trekkleier i distriktet 14](#_Toc89435120)

[2.3.10 Oppsamlingsområder 15](#_Toc89435121)

[2.4 Motorisert ferdsel 15](#_Toc89435122)

[3. Informasjon om distriktets produksjon, reintall, klima mm. 15](#_Toc89435123)

[3.1 Øvre reintall, utvikling i reintall i distriktet og produksjon 15](#_Toc89435124)

[3.2 Slakting og kjøttproduksjon 16](#_Toc89435125)

[3.3 Sysselsetting og verdiskapning i distriktet. 16](#_Toc89435126)

[3.4 Jakt, fangst og fiske i distriktet 16](#_Toc89435127)

[3.5 Klimaendringenes påvirkning av beite og driftsforhold 16](#_Toc89435128)

[4. Inngrep og forstyrrelser i distriktet 16](#_Toc89435129)

[4.1 Fritidsbebyggelse 17](#_Toc89435130)

[4.2 Vannkraft 17](#_Toc89435131)

[4.3 Vindkraft 17](#_Toc89435132)

[4.4 Kraftlinjer 17](#_Toc89435133)

[4.5 Mineralutvinning 17](#_Toc89435134)

[4.6 Nydyrking 17](#_Toc89435135)

[4.7 Ferdsel og friluftsliv 17](#_Toc89435136)

[4.8 Reiseliv 17](#_Toc89435137)

[4.9 Motorferdsel 17](#_Toc89435138)

[4.10 Forsvaret 17](#_Toc89435139)

[5. Rovvilt i distriktet 18](#_Toc89435140)

[6. Verneområder i distriktet 18](#_Toc89435141)

[7. Nabodistrikter 18](#_Toc89435142)

[8. Mål og tiltak for distriktet 18](#_Toc89435143)

[9. Revidering av distriktsplanen 18](#_Toc89435144)

[10. Ordliste 18](#_Toc89435145)

Forord

Denne malen for distriktsplan for reinbeitedistrikt er utarbeidet av NIBIO – norsk institutt for bioøkonomi, i samarbeid med en referansegruppe som besto av representanter fra NRL – norske reindriftsamers landsforbund, LMD - landbruks- og matdepartementet, Statsforvalteren og Landbruksdirektoratet. Planen er basert på Fylkesmannen i Troms sin versjon av 2016/2019 og ble ferdigstilt i februar 2022. Oppdraget ble gitt NIBIO som en oppfølging av Reindriftsavtalen for 2020/2021.

Distriktsplanen bygger på reindriftsloven av 15.juni 2007 <https://lovdata.no/dokument/NL/lov/2007-06-15-40>, og er tilpasset de lokale forhold i reinbeitedistriktet.

Bakgrunnen for denne planen er reindriftslovens § 62 der det står følgende:

*«Distriktsstyret skal utarbeide en distriktsplan for distriktet som skal inneholde de opplysninger om virksomheten i distriktet som er nødvendige for den offentlige planlegging.»*

Formålet med denne offentlige planen er å synliggjøre og beskrive reindrifta i lokalområdet og de hensynene som gjør seg gjeldende. Gjennom distriktsplanen kan offentlige myndigheter og andre aktører få kunnskap om reindrifta i lokalområdet, slik at de får bedre beslutningsgrunnlag for å ivareta reindriftas interesser og utviklingsmuligheter. En distriktsplan skal synliggjøre reindriftas interesser, verdier og samfunnsansvar. Distriktsplanen må sees i sammenheng med reindriftskartene som ligger tilgjengelig i Kilden.

Reinbeitedistriktet er organisert med eget styre og leder som er valgt av årlige årsmøter, jf. reindriftslovens § 49. Distriktet er en privatrettslig, selvstendig høringsinstans. Alle saker hvor reinbeitedistriktets interesser vil kunne bli berørt, skal forelegges for distriktsstyret.

For å forstå distriktsplanen best mulig er det laget en oversikt over nyttige begreper i reindrifta. Oversikten finner du bakerst i dokumentet.

Distriktsplanen er bygd opp med innledende generell informasjon om blant annet reindriftas rettsgrunnlag, arealinngrep i reindriftsområder og reindriftas medvirkning i planprosesser (kapittel 1). Resten av planen er en beskrivelse av distriktet.

# Generell del – innledning

Kapittel 1 er særlig rettet mot planmyndighet for å presisere reindriftas rettsgrunnlag og setter ekstra fokus på viktigheten av sammenhengende og uforstyrrede reinbeiteområder.

## 1.1 Reindriftas rettsgrunnlag

Den samiske reindriftsretten hviler på et selvstendig rettsgrunnlag i kraft av alders tids bruk og sedvane, og er en bruksrett på statlig og privat grunn, innenfor det samiske reinbeiteområdet.

Utøvelsen av reindrift er regulert gjennom reindriftsloven av 15. juni 2007 nr. 40. Reindriftsloven er ikke grunnlaget for reindriftsretten, men gir en nærmere definisjon av innholdet i disse rettighetene, samt en regulering og styring av utøvelsen. Dette innebærer at reindriftas rettsstilling ikke er uttømmende regulert gjennom rein­driftsloven. Loven må suppleres med rettigheter ervervet gjennom sedvane, alders tids bruk, særskilt rettsgrunnlag med mer. Reindriftsloven skal bidra til sikring av reindriftsarealene i det samiske reinbeiteområdet som reindriftas viktigste ressursgrunnlag. Ansvaret for sikring av arealene ligger hos innehavere av reindriftsretten, øvrige rettighetshavere og myndighetene, jf. reindriftslovens § 1 andre ledd.

Rettsutviklingen de siste årene har vært betydelig innenfor reindriftsretten. Rettspraksis, arbeidet med rammebetingelser i reindrifta og arbeidet frem mot reindriftsloven, viser at reindriften har etablert særskilte rettigheter over den grunn de har disponert. Reindriftsloven har en rekke bestemmelser som fremhever at det skal tas hensyn til rettigheter etablert på særskilt rettsgrunnlag, jf. reindriftslovens § 3.

Grunnlovens <https://lovdata.no/dokument/NL/lov/1814-05-17?q=grunnloven>, § 108 forplikter både kommunale, regionale og statlige myndigheter til å gjøre hensynet til samisk kultur, næringsutøvelse og samfunnsliv til gjenstand for særskilt behandling og vurdering i samfunnsplanleggingen generelt, og i arealplanleggingen spesielt. Dette gjelder i samtlige kommuner og regioner hvor det utøves samisk reindrift.

I forholdet mellom det offentlige og reindriftsnæringa er internasjonale konvensjoner som Norge har sluttet seg til, av stor betydning. Konvensjoner setter grenser for hva lovgiver og forvaltning kan foreta seg når det gjelder den samiske reindrifta, men det stilles også krav til myndighetene med sikte på å ivareta reindriftsnæringa som et viktig grunnlag for samisk kultur og samfunnsliv.

Disse forpliktelsene følger ikke bare av grunnloven, men også av internasjonale forpliktelser, som ILO-konvensjon nr. 169 om urbefolkninger og stammefolk i selvstendige stater: <https://www.regjeringen.no/globalassets/upload/aid/temadokumenter/sami/sami_grunnlag_ilo_norsk_070507.pdf> og FN-konvensjonen om sivile og politiske rettigheter fra 1966 <https://www.fn.no/om-fn/avtaler/menneskerettigheter/konvensjon-om-sivile-og-politiske-rettigheter> . Den siste konvensjonen er inkorporert i norsk lov gjennom menneskerettsloven av 1999, <https://lovdata.no/dokument/NL/lov/1999-05-21-30?q=menneskerettighetsloven>.

Det følger av § 3 i menneskerettighetsloven, at FN-konvensjonen om sivile og politiske rettigheter har rang foran annen lovgivning. Dette har betydning for all forvaltning av reindriften, og den setter rammer for hvor mye en enkelt reineier kan tåle av eks. inngrep, før dette inngrepet er et brudd på artikkel 27. Reindriftas beiterett er også beskyttet av Den europeiske menneskerettighetskonvensjons første tilleggsprotokoll artikkel 1 (EMK P1-1), <https://lovdata.no/dokument/NL/lov/1999-05-21-30/KAPITTEL_2#KAPITTEL_2>. Forpliktelsene som følger av ovennevnte konvensjoner omfattes også av plan -og bygningsloven, <https://lovdata.no/dokument/NL/lov/2008-06-27-71?q=plan%20og%20bygningsloven>. Dette må ivaretas gjennom praktisering av plan- og bygningsloiven, jf. [§ 3-1](file:///C:\Users\Bruker\Downloads\§%203-1), fjerde ledd. Nærmere informasjon om denne finnes i «Sametingets planveileder»:

<https://sametinget.no/_f/p1/icbedd20e-c307-4d3a-b30e-43a72d69c0c4/sametinget_planveileder-2021.pdf> .

Det er reindrift på 40 % av Norges landareal og lovgivning og myndighetsutøvelse knyttet til arealforvaltning er derfor svært viktig for næringa. Av lover kan særlig nevnes plan- og bygningsloven, naturmangfoldloven, dyrevelferdsloven, mineralloven, jordloven, energiloven og kulturminneloven m.m. I tillegg kan ulike forhold vedrørende staten som grunneier og Finnmarkseiendommen trekkes fram. Det foreligger også statsgrunn i landet for øvrig, og forvaltningen av disse arealer kan ha stor betydning for reindrifta i de aktuelle områdene. Fjelloven har ingen konkrete bestemmelser om reindriftas rettigheter, men etter særskilt bestemmelse kan reindriftsnæringa være representert i fjellstyret, jf. § 3 sjette ledd.

## 1.2 Reindrift og ekspropriasjon

Ved inngrep i reindriftsrettigheter der distriktet og tiltakshaver ikke kommer til enighet ved privatrettslig avtale, skal distriktet ytes erstatning i samsvar med alminnelige ekspropriasjonsrettslige grunnsetninger jf. reindriftslovens § 4.

For distriktets vedkommende skal hvert inngrep vurderes konkret for å se hvorvidt det utløser en erstatning.

## 1.3 Reindrift og naturmangfoldloven

Målet med naturmangfoldloven er en bedre forvaltning av norsk natur gjennom bærekraftig bruk og vern, også som grunnlag for samisk kultur, jf.[§ 1](https://lovdata.no/dokument/NL/lov/2009-06-19-100/KAPITTEL_1#§1).

Loven pålegger vedtaksmyndighetene en særlig plikt ved avveiing av tiltak å ivareta hensynet til samisk naturgrunnlag, jf. [§ 14](https://lovdata.no/dokument/NL/lov/2009-06-19-100/KAPITTEL_2#§14). Lovens [§§ 8](https://lovdata.no/dokument/NL/lov/2009-06-19-100/KAPITTEL_2#§8) og [16](https://lovdata.no/dokument/NL/lov/2009-06-19-100/KAPITTEL_3#§16) er også i tråd med [FNs konvensjon om biologisk mangfold](http://www.fn.no/Bibliotek/Avtaler/Miljoe-og-klima/Konvensjonen-om-biologisk-mangfold) (lenke <https://www.fn.no/om-fn/avtaler/miljoe-og-klima/konvensjon-om-biologisk-mangfold> ), hvor myndighetene pålegges en særlig plikt å vektlegge tradisjonell kunnskap. Dette kan eksempelvis være kunnskap om ulike måter å bruke og forvalte naturen på.

## 1.4 Plan- og bygningsloven og reindrift

Plan- og bygningsloven (heretter pbl.) er den sentrale loven i forhold til arealforvaltning av reinbeiteområdene, og det sentrale virkemiddelet for sikring av reindriftsarealene. Loven stiller krav til involvering av reindrifta, og den skal «*sikre naturgrunnlaget for samisk kultur, næringsutøvelse og samfunnsliv*.», pbl. § 3-1 c.

Departementene har gitt ut temaveilederen Reindrift og plan- og bygningsloven (M 7058 B). Denne gir nyttig informasjon og er tilgjengelig på Regjeringens nettsider ved å følge lenken: <https://www.regjeringen.no/no/dokumenter/reindrift-og-plan-og-bygningsloven/id2846344/>.

Sametinget har også utgitt en planveileder beregnet for planmyndighetene: <https://sametinget.no/areal-klima-og-miljo/nyttige-ressurser/sametingets-planveileder-dokument/>.

Det er utarbeidet en egen veileder beregnet for reinbeitedistriktenes arbeid med arealsaker. Den beskriver innhold og saksgang i ulike planprosesser, når distriktene skal involveres og hva som er viktig informasjon som distriktene bør legge fram for planmyndighetene. (<https://nibio.brage.unit.no/nibio-xmlui/handle/11250/2977358>).

## 1.5 Reindrift og konsekvensutredninger

Vedtak av arealplaner og iverksetting av tiltak innenfor distriktet må være basert på forsvarlige utredninger av virkningene for reindrifta og ta hensyn til reindriftas behov for arealer. Gjeldende bestemmelser om konsekvensutdredninger skal følges.

I veilederen «Reindrift og plan- og bygningsloven» utgitt av departementet er det utfyllende beskrivelse av krav og metodikk knyttet til reindrift og konsekvensut­redninger. Planmyndighet anmodes å bruke denne veilederen. Veilederen finnes på lenken: <https://www.regjeringen.no/contentassets/f8e9d1cbb38e496c9a79d99ea9c99220/m-0758-b_reindrift-og-plan-og-bygningsloven.pdf>

Veiledning om hvordan reinbeitedistriktene skal forholde seg til saker hvor det gjøres konsekvensutredninger er beskrevet i Veileder for reinbeitedistriktenes arbeid med arealsaker (<https://nibio.brage.unit.no/nibio-xmlui/handle/11250/2977358>).

## 1.6 Reinens behov og arealinngrep

På grunn av at reinen er ute hele året, og er avhengig av alle typer årstidsbeiter, er reindrift en arealavhengig næring. Reinen vandrer mye og reinens behov endrer seg mellom årstidene. Beiteforhold, klima, berggrunn, topografi, tilgjengelige beitevekster, inngrep og menneskelig aktivitet har stor betydning for reinens natur samt bruk av landskap og terreng som beiteområde. Driftsmønster og beitebruk er derfor dynamisk og kan variere fra år til år, avhengig av alle faktorene som spiller inn. For eksempel kan vårflyttinga forsinkes på grunn av snøforhold, en varm sommer kan gjøre at reinen trekker oppi høyden, en høst med mye sopp gjør at reinen vandrer mye og sprer seg osv. Det er derfor viktig med forskjellige beiteområder for å dekke reinens behov.

Alle forskjellige terrengtyper har betydning for reinen og derfor trenger reindrifta sammenhengende beiteområder, særlig for å kunne ivareta fleksibiliteten når det gjelder å utnytte beiteområdene optimalt til enhver tid.

Totaleffekten av mange små inngrep og forstyrrende aktiviteter rundt omkring i distriktet kan være større enn hva summen av hvert enkelt inngrep skulle tilsi. Det henger sammen med oppstykking av beiteområder og trekk- og flyttleier, som ikke lar seg forene med reinens behov for sammenhengende områder. Mange inngrep innenfor ett av distriktets åtte årstidsbeiter vil kunne få negative konsekvenser for hele drifta. Det er derfor nødvendig å vurdere de samlede effektene av planer og tiltak innenfor distriktet. Dette betyr at en må ta hensyn til sumvirkninger og ikke vurdere tiltakene enkeltvis.

Inngrep og forstyrrelser i reinbeiteområdene har økt vesentlig de siste tiårene. Direkte konsekvenser av inngrep og forstyrrende aktiviteter kan være permanent tap av beiteland, samt hindringer i reinens trekk- eller flyttleier. Indirekte konsekvenser kan være redusert bruk av beiteland som kan medføre overbeiting andre steder, merarbeid for reineier og stress for reinen.

Dette kan påvirke reinens kondisjon og slaktevekt og dermed også produksjonen, og føre til økonomisk tap for reineieren. En fragmentering av arealene er en av de mest alvorlige truslene mot dagens reindrift.

## 1.7 Reindrifta og klimaendringer

Klimautfordringene kommer på toppen av omfattende inngrep og forstyrrelser som også forventes å tilta framover. Det bør legges vekt på at i samsvar med folkeretten bør myndighetene styrke vernet av reindriftsarealene, da tålegrensene for samlede effekter allerede utfordres.

De siste drøye hundre årene har klimaet endret seg betydelig i Norge. Det har blitt både varmere og våtere, og vekstsesongen er forlenget. Våren kommer tidligere i forhold til tidlig på 1980-tallet, spesielt i lavlandet. Somrene blir varmere og plante­produksjon øker. Dette har ført til heving av skog- og tregrensa, samt gjengroing og forbusking i den lavalpine sonen.

Fram mot år 2100 kan vi regne med at klimaendringene fører til store utfordringer for reindrifta. Disse er i hovedsak knyttet til temperaturøkning (men modifisert av andre faktorer). Økte temperaturer sommer, høst og vår fører til:

* Gjengroing og forbusking av åpne hei-samfunn samt heving av skog- og tregrense med reduksjon av både sommerbeite- og vinterbeiteområder som ligger i subalpine og lavalpine områder.
* Lengre vekstsesong og dermed forskyvning i balansen mellom bruk av vinter- og barmarksbeite-områder.
* Endringer i vegetasjonstyper og biomassen av disse.
* Høyere temperaturer i barmarksperioden og mildere vintrer kan føre til økt belastning fra insekter på reinen. Både økt forekomst av insekter som allerede i dag fører til helsemessige utfordringer for reinen, og introduksjon av nye skadegjørende insekter.

Økte vintertemperaturer vil både påvirke beitetilgjengelighet for fremkommelighet for rein og reindriftsutøver. Disse virkningene vil være regionalt forskjellige:

* Kontinentale områder vil få mer usikre vintre, først og fremst som følge av sannsynligheten for hyppigere fryse/tine- sykluser og påfølgende «låsing» av beiter.
* Kystnære områder vil bli mindre usikre som vinterbeiteområder på grunn av at middeltemperaturen det meste av vinteren vil ligge over null grader og is og snø vil tine raskere.
* Mildere og mer ustabile vintre kan føre til problemer med å flytte reinen over myrer, elver og vann med usikker is. I tillegg kan fremkommeligheten under slike forhold være vanskelige, både med snøskuter og barmarkskjøretøyer. Dette kan vanskeliggjøre tradisjonelle sesongforflyttinger av reinflokken.

Aktuelle lenker til mer informasjon:

* <https://norceresearch.brage.unit.no/norceresearch-xmlui/bitstream/handle/11250/2659191/Norut_rapport_6-2017.pdf?sequence=1&isAllowed=y>
* <https://www.cicero.oslo.no/no/reinsdyr-og-klima?_cldee=dG9uamUuYnVvQG1pbGpvZGlyLm5v&recipientid=contact-d1db8f934cb4e811a87f000d3a27409a-0d53d589bd5e47b496931a7b7e6eab35&esid=4eb7be5b-2034-e911-a960-000d3a38a57d>
* <https://framsenteret.no/arkiv/hvilke-konsekvenser-faar-klimaendringene-for-reindrifta-5996259-146437/>

## 1.8 Reindrifta - en viktig forvalter av norsk natur, samisk språk og kultur

Reindrifta er en viktig forvalter av norsk natur. Den har stor betydning i lokal sammenheng og sysselsetting ute i distriktet. Reindrifta er en viktig del av grunnlaget for samisk kultur og språk. Det er en fornuftig ressursutnyttelse i marginale fjell- og utmarksområder. I og med at reinen beiter ute hele året og dermed holder vegetasjonen nede, har reindrifta en betydning for bevaring av åpne landskap og biologisk mangfold. Den bidrar til næringsmessig mangfold og matproduksjon av det sunneste kjøttet man kan spise. Reindrifta som næring, kultur og livsform er unik og fortjener derfor positiv oppmerksomhet og fokus på tiltak som gjør at næringa kan sikres, utvikles og styrkes.

## 1.9 Kommunikasjon og medvirkning

I henhold til plan- og bygningsloven har kommunene et særskilt ansvar for å sikre aktiv medvirkning fra grupper som krever spesiell tilrettelegging, herunder reindriftsutøvere. Kommunen må særskilt vurdere om den enkelte planprosessen krever en spesiell tilrettelegging overfor reindrifta.

For at reindrifta skal kunne ivareta sine interesser i forbindelse med kommunal planlegging, er det særdeles viktig at alle saker der reinbeitedistrikt har interesser, i en tidlig fase av planprosessen forelegges for distriktet. Som et ledd i en åpen og bred tilgjengelig medvirkning, jf. plan -og bygningsloven § 5-1, må reindriften ha mulighet til å komme med innspill allerede når kommunal planstrategi sendes på høring. For at hele den samiske befolkningen skal ha mulighet til medvirkning bør det vurderes om dokumentene skal oversettes til samisk. For å sikre en god og politisk forankring i planprosessen, skal planprogrammet synliggjøre hvilke medvirkningsprosesser det legges opp til, jf. plan -og bygningsloven § 11-13.

For reindrifta er det noen perioder i året som er meget arbeidskrevende. Arbeidet med reinen vil være førsteprioritet på grunn av dyrenes velferd. For informasjon om distriktets drift og hvilke perioder som er krevende for distriktet, henvises det til kapittel 2.

Ofte kan det være behov for å forlenge høringsfristen i plan- og arealsaker. Distriktet kan også be om utsatt høringsfrist. Det kan ha sammenheng med at distriktets reindriftsutøvere er inne i en arbeidskrevende periode og er forhindret fra å behandle den aktuelle saken. Det kan også være tilfeller hvor rein og utøvere oppholder seg i en annen kommune enn den høringsfristen gjelder for. Et distrikts- og en siidas bruksarealer kan strekke seg over flere kommuner og fylker.

Kommuner bør sende invitasjon til møter og høringsbrev i god tid slik at distriktets representanter kan vurdere innspill grundig. De må også vurdere tidspunkter nøye i forhold til reindriftsåret, for at distriktet kan delta i en planprosess.

Distriktets reindriftsutøvere planlegger i hovedsak reindrifta utfra landskap, vind og værforhold. Det kan være en utfordring å kun se reindriftas arealer gjennom kart, og derfor er det ønskelig med befaringer i felt. For reindrifta vil en slik planleggingsprosess være mer basert på egne premisser. Organiseringen av planprosesser må tilpasses og tilrettelegges bedre for distriktet. Distriktet ønsker helst at planmyndighet ringer direkte til distriktsstyrets leder, nestleder eller kontaktperson i en tidlig fase når det blir oppstart på sentrale planprogramperioder og høringer.

Distriktet viser til temaheftet «Inngrep i reinbeiteland» og anmoder planmyndighet om å bruke det. Heftet finnes på <http://www.nina.no/archive/nina/PppBasePdf/temahefte/26%20.pdf>

Samiske interesser skal konsulteres i saker som berører dem og konsultasjoner mellom staten, representert ved departementene og Sametinget, har vært praktisert i mange år. Med endringen i sameloven om konsultasjoner som trådte i kraft 1. juli 2021 ble tilsvarende ordninger for fylkeskommuner og kommuner formalisert. Konsultasjoner skal sikre at samiske interesser kommer tidlig inn i prosessene, og at de har en reell mulighet til å påvirke beslutningene. Formålet med konsultasjonene er å oppnå enighet om foreslåtte tiltak.

Kommunal- og moderniseringsdepartementet har utarbeidet veileder for kommunene og fylkeskommunene. Veilederen gir råd og anbefalinger om hvordan innholdet i konsultasjonsplikten bør forstås, og hvordan plikten kan oppfylles. Det gis også en oversikt over hvilke tiltak som kan omfattes av konsultasjonsplikten og hvilke som er unntatt. Veilederen beskriver også ulike ordninger for medvirkning, og hvordan disse kan bidra til å oppfylle konsultasjonsplikten, gjennom visse tilpasninger.   
Veilederen finnes på [veileder-for-kommuner-og-fylkeskommuner-om-konsultasjoner-med-samiske-interesser.pdf (regjeringen.no)](https://www.regjeringen.no/contentassets/e61425c39d6c46eabf448d1d2ebb71d2/veileder-for-kommuner-og-fylkeskommuner-om-konsultasjoner-med-samiske-interesser.pdf)

Forvaltningslovens regler om saksbehandling og partsinvolvering (opplysning om saken, varsling, klagerett mv.) vil gjelde på vanlig måte i saker som berører samiske interesser. Konsultasjoner er derfor et supplement og ikke noe som kommer til erstatning for de øvrige demokratiske beslutningsprosessene. Sametinget har også gitt ut en planveileder som også omtaler konsultasjonsplikten. Veilederen finnes både i en samisk og norsk versjon.

Lenke til samisk versjon: <https://sametinget.no/_f/p1/i6b3e7f06-18aa-4b05-8164-64a9e39b2db6/sametinget_planveileder-2021_nord-samisk.pdf>

Lenke til norsk versjon: <https://sametinget.no/_f/p1/icbedd20e-c307-4d3a-b30e-43a72d69c0c4/sametinget_planveileder-2021.pdf>

Urfolks rett til aktiv medvirkning, inkludert konsultasjon, i samiske saker er nedfelt i ILO – konvensjonen nr. 169 om urfolk og stammefolk i selvstendige stater.

# 2. Beskrivelse av reinbeitedistriktet

## 2.1 Administrative forhold og organisering

Reindriftslovens § 43 beskriver at: «I hvert reinbeitedistrikt skal det være et distriktsstyre valgt av og blant de stemmeberettigede i distriktet etter reglene i annet og tredje ledd.»

Reindriftslovens § 44 beskriver at: «Distriktsstyret representerer reindrifts­interessene i distriktet. Distriktsstyrets oppgaver er å ivareta reinbeiteressursene i distriktet i samsvar med lover og bruksregler.

Distriktsstyret kan blant annet inngå forlik, saksøke og saksøkes på vegne av reindrifts­utøverne i distriktets felles anliggender. Det gjelder også i saker som gjelder vern av arealer, selv om ikke alle utøvere er berørt. Dette er likevel ikke til hinder for at en siida eller reineier ivaretar egne særskilte interesser.»

Reindriftslovens § 44 beskriver at: «Distriktsstyret kan i bestemte saker gi styrets leder sammen med styrets sekretær eller sammen med ett av styremedlemmene fullmakt til å opptre på styrets vegne».

## 2.1.1 Beliggenhet, beitetider mm

Etter reindriftslovens § 5 og § 6 skal det samiske reindriftsområdet deles inn i reinbeiteområder og reinbeitedistrikter. Hjemmel for å foreta slik inndeling ligger hos Landbruks- og matdepartementet (områdegrenser) og Reindriftsstyret (distriktsgrenser).

En oversikt over distriktets arealbruk gjennom driftsåret (arealbrukskartet) ligger på NIBIO sine hjemmesider: <https://kilden.nibio.no>. For mer informasjon om distriktet vises til ressursregnskapet for reindriftsnæringa. Dette finner du på <https://www.landbruksdirektoratet.no/nb/statistikk-og-utviklingstrekk/reindrift>

## 2.1.2 Administrasjon av distriktet

Distriktsstyret, som administrer distriktet, består av

Distriktets kontaktperson i planperioden er:

Distriktsstyrets adresse er:

Alle henvendelser rettes mot distriktets kontaktperson som tar saken videre til distriktets styre.

## 2.1.3 Distriktets organisering

Oversikt over siidaandelshavere i distriktet finner du her:

|  |  |
| --- | --- |
| **Navn** | **Telefon, e-post** |
|  |  |
|  |  |
|  |  |
|  |  |
|  |  |
|  |  |

## 2.1.4 Arbeidstopper i distriktet

I perioder med arbeidstopper har reinbeitedistriktets medlemmer begrenset med tid de kan bruke på å lese saksdokumenter, svare på henvendelser, gi innspill på høringer og stille på møter. Det oppfordres sterkt til å tilpasse høringsfrister, møter og henvendelser slik at disse faller utenfor distriktets arbeidstopper.

## 2.2 Gjerder, hytter og anlegg

I henhold til reindriftslovens § 21 har man rett til å føre opp nødvendige hytter og gammer i utmark. Videre har man rett til å føre opp arbeids- og sperregjerder, slakteanlegg og broer og andre anlegg som er nødvendige for reindriften, jf. reindriftsloven § 24.

## 2.2.1 Merke- skille- og slakteanlegg

## 2.2.2 Sperregjerder

## 2.2.3 Gjeterhytter

## 2.2.4 Gjerder, hytter og anlegg under planlegging

## 2.3 Beite- og driftsforhold i distriktet

Retten til å utøve reindrift omfatter rett til nødvendige årstidsbeiter, dvs. vår-, sommer-, høst- og vinterbeiter, herunder flyttleier, kalvingsland og paringsområder, jf. reindriftsloven § 20.

Reindriftens arealbrukskart som ligger på NIBIO sine hjemmesider [**https://kilden.nibio.no**](https://kilden.nibio.no) gir muligheten til å velge kartlag som er relevante for brukeren og som viser bruksdisponeringer. Arealbrukskartene er en illustrasjon på hvordan reindriften i hovedsak og normalt bruker områdene, kartene er ikke juridisk bindende, men gir svært nyttig informasjon om arealbruken gjennom reindriftsåret. For detaljert informasjon om den spesifikke bruken av et område anbefales det å ta kontakt med distriktets kontaktperson. Det må tas forbehold om at beitebruk og driftsmønster for alle beiteområdene kan variere fra år til år som følge av klima og beitesituasjon. Dette fører til større behov for fleksibilitet i bruk av beiteområdene.

## 2.3.1 Vårvinter/vårbeitene

## 2.3.2 Kalvingslandet

## 2.3.3 Sommerbeitene

## 2.3.4 Kalvemerking

## 2.3.5 Høstbeitene

## 2.3.6 Parringsområder

## 2.3.7 Høstvinterbeite

## 2.3.8 Vinterbeitene

## 2.3.9 Flytt- og trekkleier i distriktet

Flytt- og trekkleiene utgjør pulsårene i distriktet og er avgjørende for migrasjonen mellom forskjellige beiteområder. Alle flyttleiene og trekkleiene er markert i reindriftskartet. Flyttleier er gitt et særskilt vern i reindriftslovens § 22 hvor det står at:

*§ 22.Flyttleier: Reindriftsutøvere har adgang til fritt og uhindret å drive og forflytte rein i de deler av reinbeiteområdet hvor reinen lovlig kan ferdes og adgang til flytting med rein etter tradisjonelle flyttleier. Med til flyttlei regnes også faste inn- og avlastingsplasser for transport av reinen.*

*Reindriftens flyttleier må ikke stenges, men Kongen kan samtykke i omlegging av flyttlei og i åpning av nye flyttleier når berettigede interesser gir grunn til det. Eventuell skade som følge av omlegging av flyttlei eller åpning av ny flyttlei erstattes etter avgjørelse ved jordskifteretten. Kongen kan bestemme at også fastleggingen i detalj av den nye flyttleien skal overlates til skjønnet.*

Reinens vandring etter trekkleier er svært sårbare for ytre påvirkninger. Det er viktig at disse trekkleiene ikke blir blokkert. Utbyggingstiltak plassert på og ved trekkleier kan skape barriereeffekt og fragmentere reinbeitelandet slik at ubebygde og uforstyrrede områder ikke kan benyttes.

Særlig vil trange dalfører fungere som flaskehalser for rein som skal opp og ned til beiteområder. Disse dalførene er ofte eneste passasje mellom beiteområdene og en forhindring på et slikt område vil påvirke reinens trekkmuligheter.

Distriktet opplever at det blir færre og færre alternative flytt- og trekkleier som følge av arealinngrep, og dette får store negative konsekvenser for reindrifta. Flytt- og trekkleier bør derfor i arealplaner reguleres gjennom plan- og bygningsloven som spesial­områder/ hensynssoner for reindrift i både plankart og planbestemmelser.

### 2.3.10 Oppsamlingsområder

Oppsamlingsområde er et område som har kvaliteter (godt beite, oversiktlig, naturlig avgrensning, etc.) der reinen vil oppholde seg i en periode mens reineier f.eks. samler småflokker/ etternølere før reinflokken flyttes videre. Uforstyrrede oppsamlings­områder er svært viktige for at reineiere skal kunne samle og holde kontroll over reinflokken. Reinen samles ofte i oppsamlingsområder for å foreta kalvemerking, skilling, slakting eller flytting.

## 2.4 Motorisert ferdsel

Ifølge reindriftsloven [§ 62](https://lovdata.no/lov/2007-06-15-40/%C2%A762) skal distriktsplanen inneholde: «Oversikt over nødvendige fremkomst- og transportmidler, herunder hvilke terrenggående kjøretøy som anvendes i distriktet, samt eventuell tidsbegrenset bruk av helikopter eller annet luftfartøy. Bruks­regler for terrenggående barmarkskjøretøy skal også gå fram av planen».

# 3. Informasjon om distriktets produksjon, reintall, klima mm.

## 3.1 Øvre reintall, utvikling i reintall i distriktet og produksjon

|  |  |  |  |  |  |
| --- | --- | --- | --- | --- | --- |
| Reindriftsår |  |  |  |  |  |
| Slaktekvantum (tonn) |  |  |  |  |  |
| Reintall pr. 31.mars |  |  |  |  |  |

3.2 Slakting og kjøttproduksjon

## 3.3 Sysselsetting og verdiskapning i distriktet.

## 3.4 Jakt, fangst og fiske i distriktet

Det følger av reindrifts­lovens § 26 at det i det samiske reindriftsområdet, i forbindelse med lovlig utøvelse av reindrift, er rettigheter til å drive jakt, fangst og fiske i stats­allmenning, i ikke særskilt matrikulert statseiendom og på Finnmarkseiendommens grunn innenfor det reinbeitedistrikt hvor reindriften foregår, på samme vilkår som gjelder for personer som er fast bosatt i den kommune, bygd eller grend hvor all­menningen, statseiendommen eller den aktuelle del av Finnmarkseiendommens grunn ligger. I statens matrikulerte skoger og høyfjellsstrekninger innenfor reinbeiteområde skal reindriftsutøvernes adgang til jakt, fangst og fiske være som den har vært fra gammelt av.

For jakt, fangst og fiske som drives etter bestemmelsene til denne paragrafen, skal det ikke betales leie eller kortavgift.

## 3.5 Klimaendringenes påvirkning av beite og driftsforhold

# 4. Inngrep og forstyrrelser i distriktet

Eksisterende arealinngrep fører til både direkte- og indirekte arealtap for reinbeite­distriktet. Indirekte arealtap betyr at reinen unngår, eller reduserer bruke av beiteområdene i en viss avstand fra arealinngrepet. Inngrep og forstyrrelser fører derfor til at reinen ikke bruker de tilgjengelige beiteressursene optimalt. Dette har klare negative effekter for reinbeitedistriktets drift gjennom reindriftsåret.

I det følgende har vi beskrevet de ulike inngrepene og forstyrrelsene som distriktet opplever som de mest negative for reindrifta:

## 4.1 Fritidsbebyggelse

## 4.2 Vannkraft

## 4.3 Vindkraft

## 4.4 Kraftlinjer

## 4.5 Mineralutvinning

## 4.6 Nydyrking

## 4.7 Ferdsel og friluftsliv

## 4.8 Reiseliv

## 4.9 Motorferdsel

## 4.10 Forsvaret

# 5. Rovvilt i distriktet

# 6. Verneområder i distriktet

# 7. Nabodistrikter

# 8. Mål og tiltak for distriktet

# 9. Revidering av distriktsplanen

Distriktsplanen rulleres og godkjennes av distriktsstyret hvert 4. år. Ved særlige hensyn kan distriktsplanen revideres oftere.

Før distriktsplanen vedtas, sendes distriktsplanen til kommuner, fylkeskommune og fylkesmannen for orientering og for å få inn eventuelle innspill til planen. Etter at distriktsstyret vedtar planen, sendes distriktsplanen til berørte kommuner, fylkeskommune og fylkesmann, samt nabodistrikter.

# 10. Ordliste

**Begreper og definisjoner**

**Arealbrukskart**

Arealbrukskartene er digitaliserte reindriftskart, og dekker samtlige reinbeitedistrikter i Norge. Kartene inneholder forskjellige arealbrukstema, herunder årstidsbeiter, trekk- og flyttleier, gjerder og anlegg. Reindriftskartet er tilgjengelig på NIBIO sin nettside [**https://kilden.nibio.no**](https://kilden.nibio.no).

**Beitehage**

Et lukket, større gjerde der reinen samles og oppbevares i påvente av å føres inn i et arbeidsgjerde.

**Bruksregler**

Distriktets interne plan som blant annet skal inneholde regler om beitebruk, reintall, bruk og vedlikehold av gjerder og andre fellesanlegg osv. Bruksregler er unntatt offentligheten.

**Brunstområder**

Reinen går i brunst i perioden fra slutten av september til midten av november, og da samler oksereinen simleflokkene til parring. I denne tiden er det viktig at reinen får ro og unngår forstyrrelser. Forstyrrelser i denne perioden kan medføre dårligere produksjon og dermed reduserte inntekter. Brunsten bremser flokkens bevegelighet og derfor behøver man et enhetlig, sammenhengende brunstområde med lengre beitevarighet.

**Båttransport**

Seilingslinje ved pramming av rein over til et annet beiteområde. Pramming av rein foregår om våren eller høsten.

**Distriktsgrense**

Grense mellom to eller flere reinbeitedistrikt.

**Distriktsplan**

En offentlig plan om reindrifta som gir de opplysninger om reindrifta i distriktet som er nødvendige for at reindriftas interesser blir best mulig ivaretatt i den offentlige planleggingen.

**Distriktsstyre**

Administrasjonen i et reinbeitedistrikt. Skal ivareta reindriftsinteressene i distriktet, samt reinbeiteressursene i samsvar med gjeldende bestemmelser.

**Duodji**

Tradisjonell samisk kunsthåndverk og husflid.

**Drivlei**

En lei eller trasé i terrenget der reinen enten drives fysisk av mennesker eller trekker av seg selv (se også **Flyttlei**).

**Fangarm**

Ledegjerde ved inndriving av dyr til et arbeidsgjerde.

**Feltslakteanlegg**

Gjerdeanlegg som brukes ved feltslakting av rein og til opplastning av rein som skal til slakteriet.

**Flyttlei**

En lei eller trasé i terrenget der reinen drives fysisk av mennesker mellom ulike beiteområder og sesongbeiter. Reinen kan oppholde seg på en flyttlei opptil flere dager. Ofte er det praktiske og topografiske forhold (terrengformasjon, bebyggelse skogsforhold o.l.) som gjør at flyttleien ikke kan være bredere enn det den faktisk er, og som gjør at bevaring av flyttleier er særs viktig. Flyttleier må ikke stenges jf. reindriftslovens § 22. Med til flyttlei regnes også faste inn- og avlastningsplasser for transport av rein.

**Forstyrrelser**

Direkte eller indirekte forstyrrelser av rein eller dets habitat som følge av menneskelig aktivitet.

**Gjeterhytte**

Hytte som benyttes av de som gjeter reinflokken, og som er oppført hvor reinen befinner seg over lengre perioder.

**Høstbeiteland**

Høstbeiteland er ofte områder der reinen bygger seg opp etter insektplagen og spres på leting etter sopp. Høstflyttingen foregår mer spredt og over lenger tid enn vårflyttingen.

**Høgsommerland**

Høgsommerland er områder som regel over skoggrensa, der reinen oppholder seg midtsommers og får dekket sine behov for beite, ro, avkjøling og minst mulig insektplage innenfor korte avstander. Om dagen står reinen gjerne på snøflekker, mens den beiter ned dalfører med rikere beiter om natta og på kjølige dager.

**Inngrep**

Tiltak som medfører innskrenkninger for reindrifta. Samtlige forstyrrelser som er med på å nedsette beitetiden og beitekvaliteten og øke energiforbruket hos reinen, samt fysiske arealinngrep i beiteområder.

**Kalvingsområde**

Under kalvingsperioden knyttes båndene mellom simle og kalv. Simlene beiter derfor ofte i små grupper og gjerne litt spredt for hverandre. Hvis simlene skremmes bort fra kalven uten at det har skjedd en slik preging, er kalven svært utsatt for tap. Forstyrrelser i kalvingsperioden kan også få innvirkning på kalvevektene. Dette har sin årsak i at forstyrrelser kan virke inn på simlas melkeproduksjon, samt at kalvene ikke får ro til å die. Kalvingsland og tidlig vårland er de deler av vårbeiteområdet som beites tidligst og hvor hoveddelen av simleflokken oppholder seg i kalvings- og pregningsperioden.

**Låste beiter**

Beiter som er utilgjengelige på grunn av is og snø (klimatiske forhold).

**Lufteområder**

Når det er varmt er det viktig at reinen har luftingsområder tilgjengelig. Luftings­områder kan være vindutsatte høydeområder, høydedrag som ikke blir snøfri i løpet av sommeren, skyggeområder, tette skog eller berg. På disse områdene kan reinen trekke for å komme unna insekter og for å kjøle seg ned på varme sommerdager. Dersom rein, som følge av et inngrep ikke får tilgang til luftingsområder, vil det kunne føre til at reinen vandrer mer og kan medføre til vekttap.

**Merkegjerde**

Gjerdeanlegg hvor det foretas merking av rein om sommeren eller høsten.

**Midlertidig gjerde**

Gjerde som settes opp når det er behov for det. Det trenger ikke oppføringstillatelse og det skal fjernes etter bruk. Se reindriftslovens § 24.

**Minimumsbeite**

Minimumsbeiter er det årstidsbeitet som begrenser distriktets reintall, og er muligens det viktigste grunnlaget for fastsettelsen av øvre reintall for distriktet.

**Områdegrense**

Grense mellom to reinbeiteområder, f.eks. mellom Vest-Finnmark og Troms reinbeiteområder.

**Oppsamlingsområde**

Område med naturlige avgrensninger hvor reinen samles midlertidig under innsamling, før flytting, kalvemerking, skilling, pramming eller slakt.

**Rammebetingelser**

Rammebetingelser i reindrifta er knyttet til grenser mellom reinbeiteområder, distrikter og siidaer, samt bruksregler, beitetider og reintall.

**Reinbeitedistrikt**

Reinbeiteområdet er delt inn i flere reinbeitedistrikter (etter reindriftsloven § 6).

**Reinbeiteområde**

Største forvaltningsenhet innenfor det samiske reindriftsområdet (etter reindriftsloven § 4).

**Reindriftsanlegg**

Reindriftas anlegg er ikke tilfeldig plassert i terrenget. De er lokalisert til områder der det er lett å få reinen inn i gjerdet, da blant annet på grunn av topografien i området. I tillegg vil bruken av anlegget være avgjørende for hvilke andre faktorer som er viktige. Her nevnes bruk av anlegget knyttet til merking, skilling og slakting. Et slakteanlegg må gjerne være nær vei, mens et merkegjerde må være på en luftig plass med tilgang til vann. Forstyrrelser i dette området vil vanskeliggjøre arbeidet med reinen, noe som kan føre til at reinen må være i området lenger enn nødvendig. Dette kan generelt sett innebære produksjonstap og utgifter i form av merarbeid.

**Reindriftsloven**

Lov om reindrift av 15. juni 2007 nr. 40.

**Reindriftsvei**

Veg som er bygd for bruk under reindrift, f.eks. til reindriftsanlegg.

**Reinmerke**

All tamrein tilhørende en og samme eier har et unikt øremerke. Merkene blir unike ved å kombinere ulike snittformer. Innenfor distriktet skal all rein øremerkes ved snitt i øret med eierens registrerte merke. Merking av rein og registrering av reinmerke er regulert i reindriftslovens kapittel 5.

**Ressursregnskapet**

Årlig publikasjon utgitt av Landbruksdirektoratet. Ressursregnskapet er et økologisk regnskap over reindriftas ressursgrunnlag og ressursutnyttelse. <https://www.landbruksdirektoratet.no/nb/nyhetsrom/aktuelle-tema/ressursregnskapet-for-reindriftsnaeringen>.

**Samiske reinbeiteområde**

Det området hvor den samiske befolkningen har på bakgrunn av alders tids bruk rett til å utøve reindrift, innenfor delene av fylkene Finnmark, Troms, Nordland, Nord Trøndelag, Sør- Trøndelag og Hedmark hvor reindriftssamene fra gammelt av har utøvet reindrift.

**Siida**

Geografisk og sosial betegnelse for en gruppe av reineiere som utøver deler av driften i fellesskap innenfor et bestemt areal. Se reindriftslovens § 51.

**Siidaandel**

Siidaandel er en familiegruppe eller enkeltperson som er del av en siida, og som driver reindrift under ledelse av en person eller av ektefeller eller samboere i fellesskap (reindriftslovens § 10).

**Skillegjerde**

Gjerdeanlegg som brukes til skilling av dyr. Kan være i bruk flere ganger i året.

**Sperregjerde**

Permanent gjerde som sperrer for rein, f.eks. mellom reinbeitedistrikter, for å hindre sammenblanding.

**Svømmelei**

Svømmelinje der reinen vanligvis svømmer over sund, fjorder eller lignende.

**Særverdiområde**

Med særverdiområder menes flyttlei, trekklei, brunstland, kalvingsland, sentrale luftingsområder, samt områder i og ved anlegg til merking, skilling og slakting. Særverdiområder er områder med viktig betydning for produksjon.

**Totalregnskapet**

Regnskap for reindriftsnæringen utarbeidet av Økonomisk utvalg. Totalregnskapet viser det samlede økonomiske resultatet for reindrifta totalt og regionalt.

**Trekkleier**

Reinen er avhengig av å kunne veksle mellom beiteområder, samt ha fri tilgang til de ulike delene av hvert enkelt årstidsbeite. Trekkleier er naturlige ferdselsårer der reinen uhindret og naturlig trekker, uten menneskelig driving, mellom viktige beiteområder.

**Vårbeite for okserein**

Oksebeiteland og øvrig vårland, der okserein og fjorårskalver oppholder seg i kalvingstida. Hit kan også kalver med simler trekke senere på våren.

**Årstidsbeiter**

Reindrifta bruker forskjellige årstidsbeiter i løpet av et reindriftsår. Årstidene som brukes kalles vinter, vårvinter, vår, forsommer, sommer, høst, parring og høst og vinter. Hvert enkelt årstidsbeite har særegne kvaliteter som gjør det spesielt egnet til reinens bruk den bestemte årstiden. Det medfører at reindrifta er avhengig av alle årstids­beitene, og hvis man tenker at alle inngrep blir lokalisert til et årstidsbeiteområde, kan det føre til at reindrifta ikke kan overleve på tradisjonelt vis på de øvrige årstidsbeitene.

Årstidsbeitene er et resultat av variasjonen i naturen. F.eks. krever gode vinterbeiter næringsfattig berggrunn og lite snø. Kalvingslandet krever godt lende og at simlene får tilgang til næringsrike grøntbeiter som først smelter fram om våren.